Diari Oficial de la Generalitat Valenciana


Sumari del DOGV 9315, del 07-04-2022 (2022/2280)

RESOLUCIÓ de 8 de març de 2022, del director general de Farmàcia i Productes Sanitaris, de la Conselleria de Sanitat Universal i Salut Pública, mitjançant la qual s'inicia d'ofici un expedient administratiu a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2280


Data del document
:   08-03-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * farmacologia

RESOLUCIÓ de 8 de març de 2022, del director general de Farmàcia i Productes Sanitaris, de la Conselleria de Sanitat Universal i Salut Pública, mitjançant la qual s'inicia d'ofici un expedient administratiu a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general. [2022/2280]  
  
L'article 5 de la Llei 6/1998, de 22 de juny, d'ordenació farmacèutica de la Comunitat Valenciana, sotmet les oficines de farmàcia a autorització administrativa prèvia per a la seua creació.  
La competència per al tràmit i resolució dels expedients derivats d'aquesta correspon a la secretària autonòmica de Salut Pública i del Sistema Sanitari Públic, segons el que es disposa en el Decret 185/2020, de 16 de novembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública.  
  
L'article 16 i següents de la citada Llei 6/1998 estableix els criteris de planificació de les oficines de farmàcia per a determinar el nombre d'aquestes que són necessàries per a prestar una adequada atenció farmacèutica a la població.  
El Decret 149/2011, de 5 d'octubre, del govern valencià, estableix el procediment per a l'autorització de noves oficines de farmàcia.  
  
El compliment del que s'estableix en l'article 4 de l'esmentat Decret 149/2001, de 5 d'octubre, i dins del primer trimestre natural de l'any fixat en aquest, resolc:  
  
Primer  
Iniciar d'ofici l'expedient administratiu a fi de determinar el nombre de noves oficines de farmàcia necessàries per a prestar una adequada atenció farmacèutica a la població. El procediment administratiu tindrà en compte necessàriament tots els municipis i entitats locals d'àmbit inferior al municipi, amb una població superior a 250 habitants de la Comunitat Valenciana.  
  
Segon  
En relació amb l'article 5 del Decret 149/2001, de 5 d'octubre, i de conformitat amb el que s'estableix en el Decret 185/2020, de 16 de novembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, correspon a la secretària autonòmica de Salut Pública i del Sistema Sanitari Públic la resolució del procediment.  
  
Tercer  
El termini màxim per a la resolució de l'expedient serà de sis mesos, comptadors a partir de l'endemà de la publicació de la present resolució en el Diari Oficial de la Generalitat Valenciana i els efectes generats per la falta de resolució expressa seran desestimatoris.  
  
  
Quart  
S'entendrà que no pertoca l'obertura de noves oficines de farmàcia en aquells municipis o entitats locals d'àmbit inferior al municipi que no figuren en la relació continguda en la resolució de la secretària autonòmica de Salut Pública i del Sistema Sanitari Públic.  
  
  
Cinqué  
Ordenar la publicació de la present resolució en el Diari Oficial de la Generalitat Valenciana.  
  
València, 8 de març de 2022.- El director general de Farmàcia i Productes Sanitaris: José Manuel Ventura Cerdà.